આ ઉપરાંત પણ કોર્પોરેશન 48 જગ્યાએ નવા પાર્કિંગ પ્લોટ તૈયાર કરવાનો પ્લાન પણ બનાવ્યો છે. જે પૈકી 17 પાર્કિંગ પ્લોટ શહેરના પશ્ચિમ ઝોનમાં અને પાંચ મલ્ટિલેવલ પાર્કિંગ ફેસિલિટી પૈકી ચાર મલ્ટિલેવલ પણ પશ્ચિમ ઝોનમાં બનશે. AMC સ્ટેન્ડિંગ કમિટી ચેરમેન અમુલ ભટ્ટે કહ્યું કે, ‘ગુરુવારે મળેલી સ્ટેન્ડિંગ કમિટીની બેઠકમાં નક્કી કરવામાં આવ્યું કે પાર્કિંગ પ્લોટ અથવા મલ્ટિલેવલ પાર્કિંગ ફેસેલિટી કરતા સ્ટ્રીટ પાર્કિંગ સુવિધા માટે વધુ ફી વસૂલ કરવામાં આવશે. હાલમાં જ કોર્પોરેશને C.G. રોડ પર પાર્કિંગ ફી વધારી છે. હાલ આ રોડ પર પ્રત્યેક દિવસની પાર્કિંગ ફી આવક રુ.19000 સુધી પહોંચી છે.’